26. ΑΠΟΦΑΣΗ ΥΠΟΥΡΓΟΥ   ΥΓΕΙΑΣ ΠΡΟΝΟΙΑΣ ΚΑΙ   ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. οικ./610 της 5/10 Απρ. 1988  (ΦΕΚ Β΄ 207)  Σύσταση γραφείων Γραμματείας στις Διευθύνσεις της Γενικής Γραμματείας Κοινωνικών Ασφαλίσεων.  Έχοντας υπόψη: 1.Τις διατάξεις: α)της παρ. 4 του άρθρ. 2 του Νόμ.51/1975 «Περί αναδιοργάνωσης των δημοσίων πολιτικών υπηρεσιών» (ΦΕΚ 125/75/Α) όπως επαναφέρθηκε σε ισχύ με το άρθρ. 24 του Νόμ.1558/ 1985 «Κυβέρνηση και Κυβερνητικά όργανα» (ΦΕΚ 137/Α΄/26.7.1985). β)του Π.Δ. 105/1988 «Οργανισμός της Γενικής Γραμματείας Κοινωνικών Ασφαλίσεων Υπουργείου Υγείας, Πρόνοιας και Κοινωνικών Ασφαλίσεων» (ΦΕΚ 46/Α΄/15.3.88), αποφασίζουμε: «1.Συνιστώνται γραφεία Γραμματείας στις πιο κάτω Διευθύνσεις της Γενικής Γραμματείας Κοινωνικών Ασφαλίσεων: Κύριας Ασφάλισης Μισθωτών, Κύριας Ασφάλισης Αυτοαπασχολουμένων, Ασφάλισης Αγροτών και Ανασφάλιστων Ομάδων, Πρόσθετης Ασφάλισης, Διακρατικής Κοινωνικής Ασφάλισης, Ασφάλισης Ασθένειας και Μητρότητας, Αναλογιστικών Μελετών, Επιθεώρησης, Διοικητικής Οργάνωσης, Οικονομικού, Μηχανογραφικών Εφαρμογών και στο Τμήμα Διαδοχικής Ασφάλισης». Η παρ. 1 αντικαταστάθηκε ως άνω από την οικ.823/4 Μαΐου-1 Ιουν. 1988 (ΦΕΚ Β΄ 332) απόφ. Υπ. Υγείας, Πρόνοιας και Κοιν. Ασφαλίσεων. 2.Οι αρμοδιότητες των εν λόγω Γραφείων ανάγονται στα εξής θέματα: Διακίνηση της αλληλογραφείας, τήρηση Πρωτοκόλλου και αρχείου, σύνταξη δελτίου παρουσίας και προγραμματισμού κανονικών αδειών των υπαλλήλων. Μέριμνα για την προμήθεια γραφικής ύλης από το τμήμα προμηθειών και γενικά κάθε θέμα που αναφέρεται στη γραμματειακή εξυπηρέτηση της οικείας Διεύθυνσης ή αυτοτελούς τμήματος. 3.Τα Γραφεία Γραμματείας υπάγονται απευθείας στον Προϊστάμενο της οικείας Διεύθυνσης ή του αυτοτελούς τμήματος.   